OpenLLM-France/wikimedia huggingface dataset:
# Bisbat de Sant Josep a Irkutsk

El bisbat de Sant Josep a Irkutsk (rus: Епархия Святого Иосифа в Иркутске, llatí: Dioecesis Ircutscana Sancti Iosephi) és una seu de l'Església Catòlica a Rússia, sufragània de l'arquebisbat de la Mare de Déu a Moscou. Al 2017 tenia 52.600 batejats sobre una població de 15.326.000 habitants. Actualment està regida pel bisbe Cyryl Klimowicz.

## Territori

La diòcesi, la més gran existent, comprèn un territori que constitueix gairebé el 7% de la terra emergida correspon a la part centre-oriental de Sibèria-
La seu episcopal és la ciutat d'Irkutsk, on es troba la catedral del Cor Immaculat de Maria.
El territori s'estén sobre 9.960.000 km², i està dividit en 42 parròquies.

## Història

L'administració apostòlica de la Sibèria Oriental va ser erigida el 18 de maig de 1999 amb el decret Quo aptius de la Congregació per als Bisbes, prenent el territori de l'administració apostòlica de Sibèria (avui la diòcesi de la Transfiguració a Novossibirsk).
L'11 de febrer de 2002, per efecte de la butlla In beati Petri de Joan Pau II va ser elevada a diòcesi, assumint el nom actual.

## Cronologia episcopal

* Jerzy Mazur (18 de maig de 1999 - 17 d'abril de 2003 nomenat bisbe d'Ełk)
* Cyryl Klimowicz, des del 17 d'abril de 2003

## Statistiche

La diocesi al termine dell'anno 2017 su una popolazione di 15.326.000 persone contava 52.600 battezzati, corrispondenti allo 0,3% del totale.

## Estadístiques

A finals del 2017, la diòcesi tenia 52.600 batejats sobre una població de 15.326.000 persones, equivalent al 0,3% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 50.000 | 16.000.000 | 0,3 | 23 | 7 | 16 | 2.173 | | 20 | 14 | 36 |
| 2001 | 48.700 | 15.500.000 | 0,3 | 38 | 15 | 23 | 1.281 | | 27 | 40 | 42 |
| 2002 | 49.000 | 15.500.000 | 0,3 | 42 | 18 | 24 | 1.166 | | 27 | 53 | 46 |
| 2003 | 51.500 | 15.500.000 | 0,3 | 49 | 17 | 32 | 1.051 | | 42 | 53 | 80 |
| 2004 | 52.000 | 15.500.000 | 0,3 | 39 | 14 | 25 | 1.333 | | 34 | 55 | 81 |
| 2010 | 52.560 | 14.627.000 | 0,4 | 45 | 17 | 28 | 1.168 | | 32 | 60 | 39 |
| 2014 | 52.500 | 14.970.000 | 0,4 | 40 | 12 | 28 | 1.312 | | 32 | 62 | 42 |
| 2017 | 52.600 | 15.326.000 | 0,3 | 40 | 8 | 32 | 1.315 | | 37 | 65 | 42 |

## Bibliografia

* Decret Quo aptius, AAS 91 (1999), p. 840(llatí)
* Butlla In beati Petri (llatí)

## Fonts

* Anuari pontifici del 2018 i anteriors, publicat a www.catholic-hierarchy.org a la pàgina Diocese of Irkutsk (anglès)
* Pàgina oficial de la diòcesi Arxivat 2018-12-19 a Wayback Machine. (rus)
* Esquema de la diòcesi a www.gcatholic.org (anglès)
# Cantù

Cantù és un municipi italià, situat a la regió de la Llombardia i a la província de Como. L'any 2018 tenia 39.932 habitants.
# Drulingen

Drulingen (en alsacià Drülinge) és un municipi francès, situat a la regió del Gran Est, al departament del Baix Rin. L'any 1999 tenia 1.468 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 875 | 918 | 1.217 | 1.480 | 1.466 | 1.468 |

## Administració

Llista d'alcaldes :
| Període | Identitat | Partit |
| 2001- | Jean-Louis Scheuer | |
# Festival de la Cançó d'Intervisió 1978

El II Festival de la Cançó d'Intervisió va ser la segona edició del festival d'Europa de l'Est i es va celebrar a Sopot (on se celebrava el festival de Sopot) del 23 al 26 d'agost. Els actes d'interval van ser a càrrec de Marylya Rodowicz (una dels representants de Polònia a l'Intervisió 1977) i Helena Vondráčková (guanyadora d'Intervisió 1977). El festival va ser guanyat per l'artista rusa Al·la Pugatxova de la Unió Soviètica i Václav Neckář, un artista txec de Txecoslovàquia (ara de República Txeca) en un empat.

## Països participants

Dels 11 països fundadors, en aquesta edició només van participar nou: Alemanya de l'Est, Bulgària, Espanya, Finlàndia, Hongria, Polònia, Romania, la Unió Soviètica i Txecoslovàquia.
| Nº | País | Idioma | Artista | Cançó | Traducció | Posició | Punts |
| 1 | Alemanya de l'Est | Alemany | 4PS | Nachtigall | Rossinyol | 2 | 64 |
| 2 | Romania | Romanès | Mihaela Oancea | Scuzsti | Ho sento | 4 | 22 |
| 3 | Bulgària | Búlgar | Tonika i Drago | Dovizsdane do utre | Fins demà | 5 | 10 |
| 4 | Polònia | Polonès | Lidia Stanisławska | Gwiazda nad tobą | L'estrella està per sobre de tu | 3 | 48 |
| 5 | Txecoslovàquia | Txec | Václav Neckář | Patrik | Patrici | 1 | 88 |
| 6 | Unió Soviètica | Rus | Alla Pugacsova | Vszjo mogut koroli | Els reis poden fer qualsevol cosa | 1 | 88 |
| 7 | Finlàndia | Finès | Ikarus | Godbye Bad Times | Adéu, mals moments | - | - |
| 8 | Canadà | Francès | Louise Forestier | La saisie | L'entrada | - | - |
| 9 | Espanya | Castellà | Juan Erasmo Mochi | Gitanito | Petit gitana | - | - |
| 10 | Alemanya de l'Est | Alemany | Dagmar Frederic | Einen Tag heb für mich auf | Preneu-me un dia lliure | - | - |
| 11 | Hongria | Hongarès | Szűcs Judith | Ha táncolsz velem | Quan balles amb mi | - | - |
| 12 | Polònia | Polonès | Krzysztof Krawczyk | Jak minął dzień | Com ha anat el dia? | - | - |

## Curiositats

* Hi va haver dos guanyadors.
* Dels dotze participants només sis països van obtenir punts.

## Vegeu també

* Festival de la Cançó d'Eurovisió (1978)

## Referències

* ↑ «Remember Intervision Song Contest?». Arxivat de l'original el 2021-06-07. [Consulta: 7 juny 2021].
# Blijni

«Blijni» té aquests significats:
* Blijni (Krasnodar), localitat del krai de Krasnodar, a Rússia
* Blijni (Saràtov), localitat de l'óblast de Saràtov, a Rússia
# Boma

Boma és una ciutat portuària de la República Democràtica del Congo, situada al Baix Congo. El 2004 tenia una població estimada de 171.552 habitants.
Va ser la capital de l'Estat Lliure del Congo des de l'1 de maig de 1886, i va continuar sent la capital del Congo Belga fins al 1926, any en què la capitalitat va ser traslladada a Léopoldville, actual Kinshasa. Proveïda de port i estació de ferrocarril, Boma exporta fusta, bananes, cacau i productes de palma.

## Referències

* ↑ «Congo (Dem. Rep.): largest cities and towns and statistics of their population». World Gazetteer. Arxivat de l'original el 2012-02-16. [Consulta: 11 gener 2010].

## Enllaços externs

* Boma Panorama Arxivat 2005-10-17 a Wayback Machine.
# Bernard-Henri Lévy

Bernard-Henri Lévy (Béni-Saf, Algèria, 5 de novembre de 1948), conegut a França com a BHL, és un filòsof i escriptor francès, i un personatge molt mediàtic i controvertit a França.

## Biografia

Va néixer a l'Algèria francesa en el si d'una família jueva sefardita, es va traslladar a França el 1954. El 1968 va entrar a la prestigiosa Escola Normal Superior parisenca on va tenir com a professors en Jacques Derrida i en Louis Althusser. El 1971 va iniciar una etapa com a periodista de guerra, cobrint la guerra d'independència de Bangladesh.
De tornada a París, es va fer popular al 1976 com a jove fundador del corrent dels anomenats nous filòsofs (nouveaux philosophes) francesos, com André Glucksmann i Alain Finkielkraut, crítics amb els dogmes de l'esquerra radical sorgida de maig del 68. Es va convertir llavors en un filòsof discutit, acusat d'«intel·lectual mediàtic» i narcisista pels seus detractors, i valorat pel seu compromís moral en favor de la llibertat de pensament pels seus defensors.
Lévy presideix, des de 1993, el Consell de Supervisió de la cadena de televisió francoalemanya Arte.
Hom considera que la influència de Lévy, que va estar de visita a Bengasi, va ser fonamental per tal que el president Nicolas Sarkozy se solidaritzés amb els rebels de Líbia.

## Llibres publicats

* Piero della Francesca, TREA, 2011, paperback, 95 pages, ISBN 978-84-9704-570-4
* Les aventures de la vérité. Grasset 2013. ISBN 9782246807766
* Hôtel Europe. Grasset 2014. ISBN 9782246853695
* L'Esprit du judaïsme. Grasset 2016. ISBN 9782246859475
* Ce virus qui rend fou. Grasset 2020. ISBN 9782246828631
* Sur la route des hommes sans nom. Grasset 2021. ISBN 9782246828631

## Referències

* ↑ Renaud Revel. «BHL reconduit à la présidence du Conseil de surveillance d'Arte à la demande de Nicolas Sarkozy» (en francès), 22-06-2009. [Consulta: 17 juny 2014].
* ↑ France’s goals in Libya hit a little closer to home

## Enllaços externs

* Web oficial de Bernard-Henri Lévy Arxivat 2010-11-22 a Wayback Machine.
* Facebook de Bernard-Henri Lévy
* Entrevista uno a uno amb Bernard-Henri Lévy @ Leadel.NET
# Bompàs (Arieja)

Bompàs (francès Bompas) és un municipi francès del departament de l'Arieja i la regió d'Occitània.

## Referències

* ↑ Toponímia occitana
# Bombolla immobiliària xinesa (2005-2011)

La bombolla immobiliària xinesa va ser una bombolla econòmica que es va manifestar a la Xina. Va començar a desfer-se ben entrat el 2011, quan els preus dels habitatges van començar a caure gràcies a les polítiques que volien aconseguir que la gent de classe mitjana pogués tenir pisos a les grans ciutats. L'esclat de la bombolla xinesa és conegut com un dels principals factors del declivi en el creixement econòmic xinès durant l'any 2012.
Aquest fenomen havia comportat que els preus dels habitatges es tripliquessin en només quatre anys (2005-2009), possiblement per culpa de les polítiques del govern xinès i de les actituds culturals dels xinesos. Unes de les proves de l'existència d'una bombolla immobiliària van ser un nombre molt elevat de pisos desocupats i el seu cost desorbitat. Els que en criticaven l'existència s'emparaven en les facilitats d'aconseguir una hipoteca, ja que això en justificava els preus.

## Causes

Hi va haver moltes causes que van comportar un augment en el preu dels habitatges. Una d'elles va ser possiblement la facilitat d'aconseguir un préstec bancari, ja que els interessos eren baixos i no s'exigien gaires condicions. El que va permetre aquesta facilitat per endeutar-se fou Wen Jiabao, que oferia contractes molt més atractius que els que hi havia aleshores.

## Referències

* ↑ Bradsher, Keith. «Selling Abroad, China Eases Slump at Home». New York Times, 10-06-2012. [Consulta: 11 juny 2012]. «the popping of China’s real estate bubble over the past year depressed demand for steel, cement and other materials»
* 1 2 3 Bradsher, Keith. «Affirming Slowdown, China Reports Second Month of Scant Economic Growth». New York Times, 09-06-2012. [Consulta: 11 juny 2012]. «China’s leaders deliberately popped a real estate bubble last summer because of concerns that middle-class families had been priced out of homeownership in many cities»
* ↑ Chovanec, Patrick. «China's Real Estate Riddle». Far East Economic Review, 08-06-2009. [Consulta: 13 març 2010].
* ↑ «China's real estate bubble, a heated debate». Xinhua, 14-01-2010. [Consulta: 13 gener 2010].
# Bombshell

Bombshell és una pel·lícula estatunidenca de Victor Fleming, estrenada el 1933. Bombshell és una esbojarrada comèdia pre-codi. La història satiritza els anys com a estrella de Clara Bow: "Lola Burns" – Clara Bow, "E.J. Hanlon" – B.P. Schulberg, "Pops Burns" – Robert Bow, "Mac" – Daisy DeVoe, "Gifford Middleton" – Rex Bell.

## Argument

Un científic acaba de descobrir un nou mètode de nanotecnologia, el possible desenvolupament de màquines perfectes que començaria a construir mitjançant robots de la mida d'una simple joguina.

## Repartiment

* Jean Harlow: Lola Burns
* Lee Tracy: E.J."Space"Hanlon
* Frank Morgan: Pops Burns
* Franchot Tone: Gifford Middleton
* Pat O'Brien: Jim Brogan
* Una Merkel: Mac
* Ted Healy: Junior Burns
* Ivan Lebedeff: Hugo, Marqués Di Pisa
* Isabel Jewell: Lily
* Louise Beavers: Loretta
* Leonard Carey: Winters
* Mary Forbes: Sra. Middleton
* C. Aubrey Smith: M. Wendell Middleton
* June Brewster: Alice Cole

## Al voltant de la pel·lícula

Victor Fleming va ser el promès de Bow el 1926.
L'èxit de la pel·lícula es deu a Jean Harlow en ser àmpliament coneguda com la "Blonde Bombshell".

## Referències

* ↑ «Bombshell». The New York Times.
* ↑ Bombshell: the Life and Death of Jean Harlow by David Stenn, page 150-152
* ↑ Bombshell: the Life and Death of Jean Harlow by David Stenn, page 151, 162
# Bordalba

Bordalba és un municipi de la província de Saragossa situat a la comarca de la Comunitat de Calataiud. El 2023 tenia 49 habitants.

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 3 febrer 2024].
# Blancafort (desambiguació)

«Blancafort» té aquests significats:

## Geografia

* Blancafort, municipi de la Conca de Barberà
* Blancafort, poble abandonat pertanyent a l'antic municipi de Tragó de Noguera, actualment en el terme municipal d'Os de Balaguer, a la Noguera
* Blancafort, municipi del Cher, a França
* Castell de Blancafort, edificació en el terme de Cercs, Berguedà
* Partida Blancafort, a Reus, Baix Camp

## Persones

* Manuel Blancafort i de Rosselló (1897-1987), compositor
* Albert Blancafort i París (1928-2004), compositor i director d'orquestra
* Gabriel Blancafort i París (1929-2001), mestre orguener
* Albert Blancafort i Engelfried (1964), mestre orguener
# Brandérion

Brandérion (en bretó Branderion) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 942 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 583 | 551 | 574 | 947 | 1.028 | 953 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Hubert de Lageneste | |
# Brane Mozetič

Brane Mozetič és un traductor i escriptor eslovè. Llicenciat en literatura comparada per la Universitat de Ljubljana, és poeta, escriptor de prosa, traductor, editor i director del Centre de Literatura Eslovena a Ljubljana. Ha publicat les novel·les Angeli (1996) i Zgubljena zgodba (2001), una col·lecció de relats curts i diversos llibres de poesia. Els seus poemes s'han traduït a diversos idiomes, entre ells al castellà i al català: Poemas por los sueños muertos (2004) i He somiat que havies mort (2004). Agent actiu dels moviments socials i líder del moviment gai a Eslovènia, també ha editat una antologia de poesia eròtica de temàtica homosexual del segle xx. Així mateix, ha traduït del francès autors com Amin Maalouf, Michel Foucault, Arthur Rimbaud i Jean Genet.

## Referències

* ↑ «Brane Mozetič». web. Centre de Cultura Contemporània de Barcelona (CC-BY-SA via OTRS). [Consulta: 10 abril 2016].
# Bruno Gazzotti

Bruno Gazzotti (Lieja, 16 de setembre de 1970) és un dibuixant de còmics belga.

## Vida i obra

Després d'estudiar estudis artístics a l'Institut Saint-Luc de Lieja, Gazzotti es va orientar ràpidament al món dels còmics i des de 1988 fa petits treballs. Esdevé assistent de Philippe Tome i de Janry a l'àlbum Spirou i Fantasio a Moscú i a la sèrie Le Petit Spirou.
El 1990 Tome li proposa que reprengui la sèrie Soda que havia estat abandonada pel dibuixant Luc Warnanat. Gazzotte dibuixa aquesta sèrie fins al 2005, quan Dan Verlinden pren el relleu de Gazzotti en dibuixar el volum 12.
El gener de 2006 Gazzotti signa el dibuix del primer episodi d'una nova sèrie de ciència-ficció juvenil amb col·laboració del guionista Fabien Vehlmann, Seuls. Amb aquesta sèrie aconsegueixen un gran èxit de crítica i de públic.

## Obres

* Soda

### Revistes

* Spirou
** Tune buteras point, nº 2736 de 19 de setembre de 1990 al nº 2750 del 26 de desembre de 1990.
** Dieu est mort ce soir del nº 2840 del 16 de setembre de 1992 al número 2850 del 25 de novembre de 1992.
** Furer chez les saints, del nº 2883 del 14 de juliol de 1993 al nº 2892 del 15 de setembre de 1993.
** Confession express, del nº 2935 del 13 de juliol de 1994 al nº 2933 del 14 de setembre de 1994.
** Lève-toi et meurs, del nº 2987 del 12 de juliol de 1995 al número 2999 del 4 d'octubre de 1995.
** Tuez en paix, del nº 3035 del 12 de juny de 1996 al número 3045 del 21 d'agost de 1996.
** Et délivre-nous du mai, del nº 3095 del 6 d'agost de 1997 al número 3105 del 15 d'octubre de 1997.
** Dieu seul le sait, del nº 3160 del 4 de novembre de 1998 al número 3170 del 13 de gener de 1999.
** Prières et balistique, del nº 3306 del 22 d'agost de 2001 al número 3316 del 31 d'octubre de 2001.
** Code Apocalypse, del nº 3493 del 23 de març de 2005 al número 3502 del 25 de maig de 2005.
* Bedeka
** Code Apocalypse, 2005.

### Àlbums

* Soda, Horizon BD, 2008.

## Premis

* 2007: Premi a l'autor jove: de 9-12 anys del Festival del Còmic d'Angulema per Seuls, t. 1.

## Referències

* ↑ Andres Alvarez. «Bruno Gazzotti» (en castellà). Tebeosfera, 2014. [Consulta: 2 novembre 2020].

## Enllaços externs

* presentació de la sèrie Soda a la web de l'editor Arxivat 2017-03-31 a Wayback Machine.
* presentació de la sèrie Seuls a la web de l'editro Arxivat 2017-03-31 a Wayback Machine.
* El blog de la sèrie Seuls Arxivat 2014-07-15 a Wayback Machine.
# Bonaventura Puig i Ferrer

Bonaventura Puig i Ferrer (Sabadell, 12 de febrer de 1823 - 18 de desembre de 1908) fou un metge metge català.

## Biografia

Va estudiar a la Facultat de Medicina de la Universitat de Barcelona i es va llicenciar el 1847, quan tenia 25 anys. El doctor Puig va ser tota una institució a Sabadell, on exercí la medicina durant més de seixanta anys, respectat i venerat pels sabadellencs. Participà també en moltes activitats ciutadanes i culturals.
El 1901 se li va voler dedicar el carrer de les Comèdies, cosa que no es feu per l'oposició d'Antoni Borgonyó, que deia que era millor dedicar-li el primer carrer que s'obrís a la ciutat. El desembre de 1908, a proposta del doctor Josep Mir, regidor de l'Ajuntament que presidia Feliu Griera, es canvià el nom del carrer de Sant Domènec –que ja hi era a la Creu Alta, agregada feia poc a Sabadell– pel del Doctor Puig.

## Referències

* 1 2 Nomenclàtor. «Carrer del Doctor Puig». Ajuntament de Sabadell. [Consulta: 16 maig 2016].
* 1 2 Josep Baqués i Robert Baró. Gent nostra als carrers de Sabadell. Sabadell: Ajuntament de Sabadell i Consorci per a la Normalització Lingüística, 1995, p. 80. ISBN 84-87221-06-8.
# Bonaventura Ribas i Quintana

Bonaventura Ribas i Quintana (Barcelona, 1830 — 15 d'octubre de 1903) fou un religiós i arxiver català, acadèmic de l'Acadèmia de Bones Lletres de Barcelona
Es va formar al Seminari Conciliar de Barcelona, on s'ordenà sacerdot en 1855, i posteriorment es doctorà en dret civil i canònic a la Universitat de Barcelona.
El 1876 fou nomenat canonge de la Catedral de Barcelona pel bisbe Joaquim Lluch i Garriga, de la que el 26 de febrer de 1892 fou nomenat ardiaca i arxiver pel bisbe Jaume Català i Albosa. Ha estat conegut no sols per ordenar l'arxiu de la catedral, sinó per obrir-lo a investigadors seglars. Va escriure articles al Diari de Barcelona i el 1889 va ingressar a l'Acadèmia de Bones Lletres de Barcelona.

## Obres

* Estudios históricos y bibliográficos sobre San Ramon de Penyafort: Memorias leídas en la Real Academia de Buenas letras de Barcelona (1890)
* Lo bisbe Sapera (1891).

## Referències

* ↑ «esquela de D. Buenaventura Ribas y Quintana». La Vanguardia, 17-10-1903, pàg. 1.
* 1 2 3 Pallarès-Personat, Joan «Bonaventura Ribas Quintana». Catalunya Cristiana, 18-04-2021, pàg. 58.
* ↑ «Bonaventura Ribas i Quintana». Gran Enciclopèdia Catalana. Barcelona: Grup Enciclopèdia Catalana.
* ↑ Bonaventura Quintana al Fons de l'UAB
# Bucòliques

Les Bucòliques (en llatí: Bucolica) és un poema de Virgili, inspirat en l'obra homònima del grec Teòcrit de Siracusa. Està compost per deu èglogues (aquí neix el nom del gènere, l'ègloga, tan conreada en el Renaixement). Els seus protagonistes són pastors que canten en paisatges propis del locus amoenus, però que es veuen pertorbats pels canvis polítics i la passió amorosa. El poema està escrit en hexàmetres i va gaudir de gran èxit. S'aprecia la influència de la poesia de Valeri Catul, entre d'altres.

## Argument de les èglogues

1a: És un diàleg entre dos pastors, un d'ells es lamenta de la confiscació de les seves terres (episodi autobiogràfic), però agraeix la seva fortuna a un jove déu (identificat amb Octavi August), mentre l'altre se sorprèn de la calma del seu amic, ja que ell pateix per culpa d'Amarilis, la seva estimada.
2a: Un pastor intenta atreure l'atenció d'un jove esclau, estimat pel seu amo. Aquí abunden les descripcions del paisatge, identificat amb l'Arcàdia grega, i les lloances al propi caràcter. El tema principal és l'amor no correspost.
3a: Dos pastors competeixen per veure qui és millor poeta i es critica el mal art d'alguns autors contemporanis a Virgili.
4a: El poema s'allunya del to general de l'obra per parlar d'un nen que naixerà i que tornarà la humanitat a l'edat d'or perduda. Sembla fet per lloar els seus benefactors, però els cristians van voler llegir una profecia del naixement de Jesús.
5a: Dos pastors canten alternativament la història de Dafnis, mort però no oblidat i es regalen presents en forma d'objectes i de cançons.
6a: Recrea un episodi present en Apol·loni de Rodes (les referències a la literatura anterior són constants en l'obra), en què tres persones segresten Silenus perquè els canti una història mitològica.
7a: Una nova competició poètica, amb el tema de descriure l'ambient.
8a: Dos pastors expliquen com els seus amants (un home i una dona) els han traïts per altres persones i recorden com històries similars van causar desgràcies en el passat. El seu cant meravella els animals i la natura mateixa.
9a: Es repeteix el tema de la confiscació de terres, però ara narrat en tercera persona, ja que dos pastors en parlen d'un tercer, a qui l'art no li ha servit per a evitar-ne la pèrdua.
10a: El poema acaba amb el sol que es pon després d'haver sentit una última història d'amor desgraciat, basada en un afer real.
Viccionari
# Bud Luckey

William Bud Luckey (Billings, Montana, Estats Units, 28 de juliol de 1934 – Newtown, Connecticut, 24 de febrer de 2018) fou un animador, dibuixant, cantant, músic, dissenyador, compositor, artista i actor de veu estatunidenc. Va treballar per l'estudi Pixar on va treballar en disseny de personatges en diverses pel·lícules incloent Toy Story, Boundin', Toy Story 2, A Bug's Life, Monsters, Inc., Buscant en Nemo, Cars, Ratatouille i Toy Story 3.

## Referències

* ↑ «Bud Luckey, Oscar-Nominated Animator Who Designed Woody for 'Toy Story,' Dies at 83». The Hollywood Reporter, 25-02-2018. [Consulta: 25 febrer 2018].
# Brunettia antennata

Brunettia antennata és una espècie d'insecte dípter pertanyent a la família dels psicòdids que es troba a Indonèsia: Irian Jaya.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 7 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)